Diari Oficial de la Generalitat Valenciana


Sumari del DOGV 4460, del 14-03-2003 (2003/3080)

DECRET 22/2003, d'11 de març, del Consell de la Generalitat, pel qual s'autoritza per a la concessió d'avals de la Generalitat a l'institut Valencià d'Habitatge, SA (IVV, SA).
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4460

Data del DOGV
:   14-03-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3080


Data del document
:   11-03-2003

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * garantia
    * empresa pública

DECRET 22/2003, d'11 de març, del Consell de la Generalitat, pel qual s'autoritza per a la concessió d'avals de la Generalitat a l'institut Valencià d'Habitatge, SA (IVV, SA). [2003/X3080]
  
La Llei d'Hisenda Pública de la Generalitat autoritza el Consell de la Generalitat per a la concessió d'avals dins de determinades condicions que s'hi fixen.
  
D'altra banda, l'article 36 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003, establix que la Generalitat podrà prestar avals, durant el dit exercici, per a les operacions de crèdit que concerten les entitats o empreses públiques i institucions firals de la Comunitat Valenciana, així com per a garantir els instruments financers emesos per Fons de Titulització d'Actius promoguts per aquelles, fins a un límit de 601,01 milions d'euros. Els avals que s'autoritzen per mitjà d'este decret estàn dins del límit esmentat.
  
La Conselleria de Cultura i Educació, mitjançant conveni de 19 d'abril de 1999, va encarregar a l'Institut Valencià d'Habitatge, SA, la gestió necessària per a facilitar el finançament i la construcció de determinades obres d'infraestructura docent, necessàries per a l'aplicació de la LOGSE, en execució del mapa escolar. Per això, per mitjà del Decret 233/1999, de 23 de desembre, del Consell de la Generalitat es va autoritzar la concessió d'un aval al citat Institut destinat a garantir un contracte de crèdit en compte corrent per import màxim de 79.619,078,53 euros. El 26 d'abril de 2000 es va concertar el dit contracte, amb venciment el 26 d'abril de 2006.
  
Amb motiu de la modificació del dit conveni el 21 de gener de 2003, es va aprobar un nou Conveni pel qual s'acordaren unes noves condicions que modifiquen parcialment el crèdit abans referit, quant al seu import, que s'amplia en 50,696.762,53 euros, i quant al seu venciment que s'amplia en tres anys.
  
Per tot això, és necessari un nou aval de la Generalitat Valenciana on es recullen les noves condicions de finançament.
  
D'acord amb això, a proposta del conseller d'Economia, Hisenda i Ocupació i amb la deliberació prèvia del Consell de la Generalitat, en la reunió del dia 11 de març de 2003,
  
DECRETE
  
Article únic
  
Autoritzar el conseller d'Economia, Hisenda i Ocupació per a la firma d'un aval a favor de l'Institut Valencià d'Habitatge, SA (IVV, SA), destinat a garantir l'ampliació del termini i de l'import, en fins a 73.923.974,53 euros en l'operació de crèdit autoritzada pel Decret 233/1999, de 23 de desembre, del Consell de la Generalitat, per import global de 79.619,078,53 euros de principal, per al finançament de la construcció de les obres d'infraestructura docent, la gestió de la qual ha sigut encarregada a l'Institut mencionat per la Conselleria de Cultura i Educació.
  
El termini de vigència de l'autorització anterior acabarà el 31 de desembre de 2003.
  
Així mateix, s'autoritza per a atorgar avals destinats a garantir obligacions derivades de la utilització d'instruments financers de cobertura vinculats a les operacions de crèdit a què es referix el paràgraf anterior.
  
Disposició final
  
S'autoritza el conseller d'Economia, Hisenda i Ocupació perquè determine les altres condicions dels avals que s'han de prestar, en el marc del que disposa el present decret, la Llei d'Hisenda Pública de la Generalitat i altra normativa d'aplicació.
  
València, 11 de març de 2003
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,